30. ΑΝΑΓΚ. ΝΟΜΟΣ υπ' αριθ. 1072 της 28 Φεβρ./9 Μαρτ. 1946 Περί ιδρύσεως Πρωτοδικείου Θεσπρωτίας Άρθρον μόνον.-1.Συνιστάται Δικαστήριον Πρωτοδικών υπό το όνομα "Πρωτοδικείον Θεσπρωτίας", εδρεύον εν Ηγουμενίτση, υπαγόμε-νον εις το Εφετείον Ιωαννίνων και περιλαμβάνον εν τη περιφερεία αυτού τα Ειρηνοδικεία Ηγουμενίτσης, Φιλιατών και Παραμυθίας. Το Πρωτοδικείον Θεσπρωτίας δια του Β.Δ. 17/17 Σεπτ. 1949 υπήχθη εις το Εφετείον Κερκύρας. 2.Αι πολιτικαί και ποινικαί δίκαι της περιφερείας του Πρωτοδικείου Θεσπρωτίας, αι διατελούσαι εκκρεμείς ενώπιον ετέρου Πρωτοδικείου, μεταβιβάζονται αυτοδικαίως άνευ διακοπής εις το Πρωτοδικείον Θεσπρωτίας από της ενάρξεως των εργασιών αυτού, πλην των υπό διάσκεψιν ευρισκομένων, αίτινες μεταβιβάζονται ωσαύτως μετά την δημοσίευσιν της αποφάσεως ή του βουλεύματος, εάν δι' αυτών μη περατούται οριστικώς η δίκη. 3.Ημέρα ενάρξεως της λειτουργίας του Πρωτοδικείου Θεσπρωτίας ορίζεται η 1η Μαΐου 1946. 4.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 